open-index/open-wikipedia-markdown huggingface dataset:
Πρώτο θεώρημα διαμέσων

right|thumb|Διάμεσος <math>\mathrm{AM}</math> του τριγώνου <math>\mathrm{AB\Gamma}</math> που αντιστοιχεί στην κορυφή <math>\mathrm{A}</math> (και <math>\mathrm{M}</math> το μέσο της <math>\mathrm{B\Gamma}</math>).
Στην γεωμετρία, το **πρώτο θεώρημα διαμέσων** (ή **Απολλώνιο θεώρημα** ή **θεώρημα Απολλωνίου**) ονομάζεται το θεώρημα που σχετίζει τα τετράγωνα των πλευρών ενός τριγώνου και το τετράγωνο της διαμέσου. Πιο συγκεκριμένα, σε ένα τρίγωνο \mathrm{AB\Gamma} με διάμεσο την \mathrm{AM}, ισχύει ότι
:\mathrm{AB}^2 + \mathrm{A\Gamma}^2 = 2 \cdot \mathrm{AM}^2 + \frac{1}{2} \mathrm{B\Gamma}^2  ή  
\mathrm{AB}^2 + \mathrm{A\Gamma}^2 = 2 \cdot \mathrm{AM}^2 + 2 \cdot \mathrm{MB}^2.


Το θεώρημα αποτελεί ειδική περίπτωση του θεωρήματος Στιούαρτ.

## Αποδείξεις

## Πορίσματα
* Τα μήκη των διαμέσων ενός τριγώνου δίνονται από τις σχέσεις
::\mu_{\rm A} = \tfrac{1}{2}\sqrt{2\beta^2 + 2\gamma^2 - \alpha^2},
::\mu_{\rm B} = \tfrac{1}{2}\sqrt{2\alpha^2 + 2\gamma^2 - \beta^2},
::\mu_{\rm \Gamma} = \tfrac{1}{2}\sqrt{2\alpha^2 + 2\beta^2 - \gamma^2}.

* Το Πυθαγόρειο θεώρημα προκύπτει ως συνέπεια του πρώτου θεωρήματος διαμέσων αφού σε ένα ορθογώνιο τρίγωνο με \hat{\rm A} = 90^\circ ισχύει ότι \mathrm{AM} = \tfrac{1}{2} \mathrm{B\Gamma}, και επομένως
::\mathrm{AB}^2 + \mathrm{A\Gamma}^2 = 2 \cdot \mathrm{AM}^2 + \tfrac{1}{2} \mathrm{B\Gamma}^2 = \tfrac{1}{2} \mathrm{B\Gamma}^2 + \tfrac{1}{2} \mathrm{B\Gamma}^2 = \mathrm{B\Gamma}^2.
* Ο νόμος του παραλληλογράμμου προκύπτει εφαρμόζοντας το πρώτο θεώρημα διαμέσων στα τρίγωνα \rm AB\Gamma και \rm A \Gamma\Delta και χρησιμοποιώντας ότι οι διαγώνιοι ενός παραλληλογράμμου διχοτομούνται.
* Το θεώρημα Όιλερ για τα τετράπλευρα προκύπτει από τρεις εφαρμογές του πρώτου θεωρήματος διαμέσων.
## Δείτε επίσης
* Διάμεσος τριγώνου
* Δεύτερο θεώρημα διαμέσων
* Θεώρημα Στιούαρτ
* Νόμος των συνημιτόνων
* Πυθαγόρειο θεώρημα
* Θεώρημα του Όιλερ (τετράπλευρα)

## Παραπομπές


Κατηγορία:Ευκλείδεια Γεωμετρία
Κατηγορία:Τρίγωνα
Κατηγορία:Θεωρήματα στη Γεωμετρία
Δεύτερο θεώρημα διαμέσων

Στην γεωμετρία, το **δεύτερο θεώρημα διαμέσων** ονομάζεται το θεώρημα που σχετίζει τα μήκη των πλευρών ενός τριγώνου και την απόσταση του μέσου μίας πλευράς από το ίχνος του αντίστοιχου ύψους. 

Πιο συγκεκριμένα, σε ένα τρίγωνο \rm AB\Gamma με \rm A\Gamma > AB, με διάμεσο την \rm AM και ύψος \rm AH, ισχύει ότι
:\rm A\Gamma^2 - AB^2 = 2 \cdot B\Gamma \cdot MH.

Το θεώρημα αποτελεί ειδική περίπτωση του θεωρήματος Στιούαρτ.

## Αποδείξεις

## Εναλλακτικές διατυπώσεις
Στην γαλλική βιβλιογραφία που το θεώρημα αναφέρεται ως *τρίτο θεώρημα διαμέσων*, συνήθως διατυπώνεται ισοδύναμα με την χρήση απόλυτης τιμής ως εξής:

::Σε ένα τρίγωνο \rm AB\Gamma με διάμεσο την \rm AM και ύψος \rm AH, ισχύει ότι
:::\left|\rm A\Gamma^2 - AB^2 \right| = \rm 2 \cdot B\Gamma \cdot MH.
## Δείτε επίσης
* Διάμεσος τριγώνου
* Πρώτο θεώρημα διαμέσων
* Θεώρημα Στιούαρτ
* Νόμος των συνημιτόνων
* Πυθαγόρειο θεώρημα
* Θεώρημα του Όιλερ (τετράπλευρα)

## Παραπομπές


Κατηγορία:Ευκλείδεια Γεωμετρία
Κατηγορία:Τρίγωνα
Κατηγορία:Θεωρήματα στη Γεωμετρία
Ιντσί Χατούν

Η **Ιντσί Χατούν** (Οθ. Τούρκικα:إنشي هاتون, Τούρκικα: *İnci Hatun*) ήταν κόρη του σουλτάνου Μωάμεθ Α΄ της Οθωμανικής Αυτοκρατορίας.

## Βιογραφία
Η ημερομηνία γέννησης της, όπως και του θανάτου της είναι άγνωστη. Ωστόσο, είναι γνωστό ότι ήταν μεγαλύτερη από την αδελφή της Σελτσούκ Χατούν, που γεννήθηκε το 1407. Παντρεύτηκε τον Σουλτανζάντε Νασιρεντίν Μεχμέτ Μπέη, γιος της κόρης του σουλτάνου Μουράτ Α΄, Νεφισέ Μελέκ Χατούν. Μαζί απέκτησαν δύο παιδιά, των οποίων τα ονοματά τους είναι άγνωστα.

Όταν παντρεύτηκε ο Μεχμέτ είχε ήδη 4 γιους: τον Μαχμούτ, τον Αλί, τον Ίσα και τον Ιμπραήμ. Ωστόσο, χρονολογικά, κανένας από αυτούς δεν γεννήθηκε από την Ιντσί. Παρόλα αυτά έπαιξε σημαντικό ρόλο στη βελτίωση των σχέσεων Οσμανιδών-Καραμάνογλου παντρεύοντας τους θετούς του γιους της με τις αδερφές της.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Σουλτάν Χατούν (κόρη του Μωάμεθ Α΄)

Η **Σουλτάν Χατούν ** (Οθ. Τούρκικα:سلطان خاتون) (Τούρκικα: *Sultan Hatun*, 1408 - 1444) ήταν κόρη του σουλτάνου Μωάμεθ Α΄ της Οθωμανικής Αυτοκρατορίας.

## Βιογραφία
Γεννήθηκε το 1408 στην Αδριανούπολη, και ήταν κόρη του σουλτάνου Μωάμεθ Α΄. Δεν είναι γνωστό ποια ήταν η μητέρα της. Το 1424, σύμφωνα με την ειρήνη που συνήφθη με τον Τσανταρόγλου Ισφεντιγιάρ Μπέη, παντρεύτηκε τον μικρότερο γιο του Μπέη, Κασίμ. Στην ίδια τελετή, η αδερφή της Σελτσούκ Χατούν παντρεύτηκε τον Τατζενντίν Ιμπραήμ Β΄ Μπέη, τον πρωτότοκο γιο του Ισφεντιγιάρ, και ο αδερφός της Μουράτ Β΄ παντρεύτηκε τη Χατιτζέ Χαλιμέ Χατούν, μια από τις κόρες του Ιμπραήμ. Από αυτόν τον γάμο γεννήθηκαν δύο παιδιά. 

Η Σουλτάν πέθανε το 1444 σε ηλικία 36 ετών.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Αμβλυόρνις

Η **αμβλυόρνις** (λατινική και επιστημονική ονομασία *Amblyornis*) είναι γένος τροπικών στρουθιόμορφων πτηνών, που ανήκουν στην οικογένεια πτιλονορρυγχίδες. Καθιερώθηκε ως γένος από τον Αμερικανό ζωολόγο Ντάνιελ Ζιρώ Έλιοτ το 1872. Η ονομασία *Amblyornis* προέρχεται από τις αρχαίες ελληνικές λέξεις *αμβλύς* = θαμπός, αδύναμος ή νωθρός, και *όρνις* = πουλί. 

## Είδη
Σήμερα αναγνωρίζονται γενικώς 5 είδη του γένους, όλα ενδημικά της Νέας Γουινέας, τα εξής:

## Παραπομπές

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 682

Αμβλυορνις
Λεπτουριχθύς

Ο **λεπτουριχθύς** (λατινική και επιστημονική ονομασία *Lepturichthys*) είναι γένος ψαριών των γλυκών νερών, που ανήκει στην οικογένεια βαλιτορίδες. Η ονομασία του γένους ετυμολογείται από τις αρχαίες ελληνικές λέξεις *λεπτός*, *ουρά* και *ιχθύς*, που διατηρούν και σήμερα την ίδια σημασία, δηλαδή «λεπτουριχθύς» σημαίνει «ψάρι με λεπτή ουρά».

## Είδη
Σήμερα αναγνωρίζονται γενικώς μόνο δύο είδη στο γένος *Lepturichthys*, αμφότερα ενδημικά της Κίνας, τα εξής:

* *Lepturichthys dolichopterus*, D.Y. Dai, 1985
* *Lepturichthys fimbriata* (Günther, 1888)

## Παραπομπές


Λεπτουριχθυς
Αιμόρρους

Ο **αιμόρρους** (λατινική και επιστημονική ονομασία *Haemorhous*) είναι γένος στρουθιόμορφων πτηνών, που ανήκουν στην οικογένεια του σπίνου και την *υποοικογένεια* της καρδερίνας, τις καρδερινίνες. Καθώς υποδηλώνει η ονομασία του γένους, από τις αρχαίες ελληνικές λέξεις *αίμα* και *ρους*, μέρος του πτερώματός τους φέρει αποχρώσεις του κόκκινου, στο εμπρόσθιο μέρος, σαν να έχει κάποιος σταλάξει αίμα πάνω από την κεφαλή τους. Επειδή ζουν στη Βόρεια Αμερική, οι αιμόρροες είναι γνωστοί με την κοινή ονομασία **αμερικανικός ροδόσπινος** (αγγλ. *American rosefinch*).

Το γένος δεν συγγενεύει πολύ στενά με τους επίσης ροδόχρωμους σπίνους του γένους *[[καρπόδακος]]*, που συναντώνται στην Ευρώπη και την Ασία.

## Συστηματική
Υπήρξαν διαφορετικές ειδογενέσεις στην εξελικτική ιστορία των ροδόχρωμων σπίνων. Μία από τις πρώτες ομάδες που διαχωρίσθηκε ήταν οι πρόγονοι των βορειοαμερικανικών ειδών, που ξεχώρισαν στο μέσο της Μειόκαινης Εποχής (πριν από περίπου 14 έως 12 εκατομμύρια έτη) από τους πρωτο-ροδόσπινους.

## Είδη
Το γένος *Haemorhous* περιλαμβάνει σήμερα τα εξής τρία είδη:

Από τα τρία αυτά είδη, τα δύο πρώτα είναι πιο στενοί συγγενείς μεταξύ τους, παρά με το τελευταίο είδος.

## Παραπομπές


Αιμορρους
Ψιλόρρυγχος

Ο **ψιλόρρυγχος** (λατινική και επιστημονική ονομασία *Psilorhynchus*, από τις ελληνικές λέξεις *ψιλός* και *ρύγχος*) είναι γένος ψαριών των γλυκών νερών, που ανήκει στη δική του, ομώνυμη οικογένεια τις ψιλορρυγχίδες, της οποίας αποτελεί το μοναδικό γένος. Η οικογένεια αυτή προτάθηκε αργότερα, από τον Ινδό ιχθυολόγο Σούντερ Λαλ Χόρα το 1926, ενώ το γένος είχε προταθεί από τον Βρετανό ιατρό Τζων Μακκλήλαντ ήδη από το 1838.

Οι ψιλόρρυγχοι είναι μικρά ψάρια του βυθού, ιθαγενή της Νότιας Ασίας, και συναντώνται σε ποτάμια και ρυάκια με ταχεία ροή, ιδίως στην Ινδοκίνα και τα Δυτικά Γκατ.

Το γένος/οικογένεια είναι αδελφή ομάδα με την οικογένεια του κυπρίνου, τις κυπρινίδες, μαζί με την οποία συναποτελούν την υπεροικογένεια κυπρινοειδή (*Cyprinoidea*), ενώ όλες οι άλλες οικογένειες της τάξεως κυπρινόμορφα ανήκουν στην υπεροικογένεια *Cobitoidea*.

## Είδη
Σήμερα αναγνωρίζονται γενικώς 29 είδη στο γένος *Psilorhynchus*, τα εξής:

* *[[Psilorhynchus amplicephalus]]*, Arunachalam, Muralidharan & Sivakumar, 2007
* *[[Psilorhynchus arunachalensis]]*, (Nebeshwar, Bagr & D.N. Das, 2007)
* *[[Psilorhynchus balitora]]* (F. Hamilton, 1822)
* *[[Psilorhynchus brachyrhynchus]]*, Conway & Britz, 2010
* *[[Psilorhynchus breviminor]]*, Conway & Mayden, 2008
* *Psilorhynchus chakpiensis*, Shangningam & Vishwanath, 2013
* *[[Psilorhynchus gokkyi]]*, Conway & Britz, 2010
* *Psilorhynchus hamiltoni*, Conway, Dittmer, Jezisek & H.H. Ng, 2013
* *[[Psilorhynchus homaloptera]]*, Hora & Mukerji, 1935
* *Psilorhynchus kaladanensis*, Lal Ramliana, Lal Nuntluanga & Lal Ronunga, 2015
* *Psilorhynchus khopai*, Lal Ramliana, Solo, Lal Ronunga & Lal Nuntluanga, 2014
* *Psilorhynchus konemi*, Shangningam & Vishwanath, 2016
* *Psilorhynchus maculatus*, Shangningam & Vishwanath, 2013
* *Psilorhynchus magnaoculus*, Bungdon Shangningam & Laishram Kosygin, 2021
* *[[Psilorhynchus melissa]]*, Conway & Kottelat, 2010 
* *[[Psilorhynchus microphthalmus]]*, Vishwanath & Manojkumar, 1995
* *Psilorhynchus nepalensis*, Conway & Mayden, 2008
* *Psilorhynchus ngathanu*, Shangningam & Vishwanath, 2013
* *Psilorhynchus nudithoracicus*, Tilak & Husain, 1980
* *Psilorhynchus olliei*, Conway & Britz, 2015
* *[[Psilorhynchus pavimentatus]]*, Conway & Kottelat, 2010
* *[[Psilorhynchus piperatus]]*, Conway & Britz, 2010
* *[[Psilorhynchus pseudecheneis]]*, Menon & A.K. Datta, 1964
* *[[Psilorhynchus rahmani]]*, Conway & Mayden, 2008
* *[[Psilorhynchus robustus]]*, Conway & Kottelat, 2007
* *Psilorhynchus rowleyi*, Hora & Misra, 1941
* *[[Psilorhynchus sucatio]]* (F. Hamilton, 1822)
* *[[Psilorhynchus tenura]]*, Arunachalam & Muralidharan, 2008
* *Psilorhynchus tysoni*,Conway & Pinion, 2016
## Παραπομπές


Ψιλορρυγχο
Χένρι Τζορτζ

Ο **Χένρι Τζορτζ** (2 Σεπτεμβρίου 1839 - 29 Οκτωβρίου 1897) ήταν Αμερικανός πολιτικοοικονομικός και δημοσιογράφος. Τα κείμενά του ήταν εξαιρετικά δημοφιλή στην Αμερική του 19ου αιώνα. Εμπνεύστηκε την οικονομική φιλοσοφία που είναι γνωστή ως Γεωργισμός (), η οποία υποστηρίζει ότι στον κάθε άνθρωπο πρέπει να ανήκει όση αξία παράγει ο ίδιος και, ταυτόχρονα, η οικονομική αξία της γης (συμπεριλαμβανομένων των φυσικών πόρων) πρέπει να ανήκει ισόποσα σε όλα τα μέλη της κοινωνίας. Ο Τζορτζ υποστήριξε ότι ένας μόνο φόρος στις αξίες της γης θα δημιουργούσε μια πιο παραγωγική και δίκαιη κοινωνία.

Το πιο διάσημο έργο του, "Πρόοδος και Φτώχεια" (1879), πούλησε εκατομμύρια αντίτυπα παγκοσμίως. Το βιβλίο ερευνά την παράδοξη αύξηση της ανισότητας και της φτώχειας μέσα στην οικονομική και τεχνολογική πρόοδο.

Ο Τζορτζ ήταν δημοσιογράφος για πολλά χρόνια, και τα δημοφιλή γραπτά του αλλά και οι ομιλίες του, τον οδήγησαν να θέσει  υποψηφιότητα για δήμαρχος της Νέας Υόρκης το 1886. Ο Τζορτζ πέθανε μετά το δεύτερο εγκεφαλικό επεισόδιο που υπέστη κατά τη διάρκεια της δεύτερης εκλογικής του εκστρατεία για τη διεκδίκηση δημαρχίας της Νέας Υόρκης το 1897. Περίπου 100.000 άνθρωποι παρακολούθησαν την κηδεία του.

Οι ιδέες και το παράστημα του Τζορτζ συνεχίζουν να συζητούνται και να μελετώνται μέχρι σήμερα. Το έργο του έχει επηρεάσει προσωπικότητες όπως ο Oυίνστον Τσώρτσιλ, ο Σουν Γιατ-σεν και ο Μάρτιν Λούθερ Κινγκ Τζούνιορ.

## Παραπομπές


Κατηγορία:Αμερικανοί συγγραφείς
Κατηγορία:Αμερικανοί πολιτικοί
Κατηγορία:Αμερικανοί φιλόσοφοι
Παγκόσμιο Πρωτάθλημα Στίβου 2023

Το **Παγκόσμιο Πρωτάθλημα Στίβου 2023** (), η 19η έκδοση του Παγκοσμίου Πρωταθλήματος Στίβου, πραγματοποιήθηκε από τις 19 έως τις 27 Αυγούστου 2023, στο Εθνικό Κέντρο Στίβου στη Βουδαπέστη της Ουγγαρίας.

Η πόλη της Βουδαπέστης ενδιαφέρθηκε να οργανώσει στο παρελθόν το Παγκόσμιο Πρωτάθλημα Στίβου 2007, όμως απέσυρε την υποψηφιότητά της και τελικά διοργανώθηκε στην Οσάκα.

## Πρόγραμμα
Το πρόγραμμα του πρωταθλήματος έγινε γνωστό στις 26 Αυγούστου 2022.

## Κριτήρια πρόκρισης
Τα κριτήρια για την πρόκριση στο Πρωτάθλημα είναι τα εξής:
* Κατοχή wild card (ο αθλητής να είναι ο πρόσφατος Παγκόσμιος Πρωταθλητής ή να είναι ο πρωταθλητής του Diamond League 2022)
* Επίτευξη του ορίου πρόκρισης (δείτε παρακάτω)
* Κατοχή θέσης εντός της Παγκόσμιας Κατάταξης Αθλητών (World Rankings)

## Πίνακας μεταλλίων

## Αποτελέσματα
### Άνδρες

Με αστερίσκο (*) οι αθλητές που συμμετείχαν μόνο στις προκριματικές σειρές των σκυταλοδρομιών

### Γυναίκες

Με αστερίσκο (*) οι αθλητές που συμμετείχαν μόνο στις προκριματικές σειρές των σκυταλοδρομιών

### Μικτό

Με αστερίσκο (*) οι αθλητές που συμμετείχαν μόνο στις προκριματικές σειρές των σκυταλοδρομιών

## Παραπομπές



2023
Κατηγορία:Στίβος το 2023
Κατηγορία:Αθλητισμός στην Ουγγαρία
Μιχριμάχ Σουλτάνα (κόρη του Μουράτ Γ΄)

Η **Μιχριμάχ Σουλτάν** (Οθ. Τούρκικα:مهرمة سلطان) (Τούρκικα: *Mihrimah Sultan*, 1579 - ?) ήταν κόρη του σουλτάνου Μουράτ Γ΄ της Οθωμανικής Αυτοκρατορίας.

## Βιογραφία
Γεννήθηκε το 1579 στο Παλάτι Τοπ Καπί, και ήταν κόρη του σουλτάνου Μουράτ Γ΄ και της συζύγου του Σαφιγιέ Σουλτάν. Ονομάστηκε *Μιχριμάχ* προς τιμήν της Μιχριμάχ Σουλτάν, κόρη της του σουλτάνου Σουλεϊμάν Α΄ του Μεγαλοπρεπούς.

Η Μιχριμάχ παντρεύτηκε αρχικά το 1594 με τον Ελβεντζαντέ Αλί Πασά, κυβερνήτη της Βαγδάτης. Αφού σκοτώθηκε στη μάχη το 1599, ξαναπαντρεύτηκε, συτή φορά τον Μιραχούρ Αχμέτ Πασά. Μετά το γάμο, ο Μωάμεθ Γ΄ τον διόρισε κυβερνήτη της Μοσούλης. Κατά τη διάρκεια της βασιλείας του Αχμέτ Α΄, ο Αχμέτ Πασάς διετέλεσε κυβερνήτης της Ρωμυλίας μέχρι το 1614, και αργότερα ως κυβερνήτης της Δαμασκού.

Αφού πέθανε ο Αχμέτ Πασάς το 1618, ξαναπαντρεύτηκε τρίτη φορα τον Τσερκές Μεχμέτ Αλί Πασά, ο οποίος αντικατέστησε τον σύζυγό της ως κυβερνήτης της Δαμασκού το 1618, οπότε μπορεί να υποτεθεί ότι παντρεύτηκε πιθανώς μαζί του την ίδια χρονιά μετά το θάνατο του Αχμέτ Πασά.

Το 1621, η Μιχριμάχ και ο σύζυγός της πήγαν στην Κωνσταντινούπολη καθώς διορίστηκε ως τέταρτος βεζίρης. Κατά τη διάρκεια της βασιλείας του Μουράτ Δ', έγινε Μεγάλος Βεζίρης το 1624, μέχρι που πέθανε στο Τοκάτ στις 28 Ιανουαρίου 1625.

Η Μιχριμάχ πέθανε στην Κωνσταντινούπολη, αλλά η ημερομηνία του θανάτου της είναι άγνωστη.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Μητροπολιτικός Ναός Κοιμήσεως της Θεοτόκου (Βουρλά)

Ο **Μητροπολιτικός Ναός Κοιμήσεως της Θεοτόκου** ήταν ελληνορθόδοξη εκκλησία στα Βουρλά της σημερινής Τουρκίας.

## Ιστορία
Ανεγερθείσα σε άγνωστη ημερομηνία και ευρισκόμενη επί μίας εκ των κεντρικότερων οδών των Βουρλών και, παράλληλα, σε κοντινή απόσταση της Αναξαγορείου Σχολής, θεωρούνταν ως η παλαιότερη χρονικά εκκλησία της πόλης. Υπέστη επιδιορθωτικές εργασίες το 1796, καθώς και το 1860.

## Περιγραφή
Η εκκλησία ήταν τρίκλιτη βασιλική, χαρακτηριζόμενη από την απουσία τρούλου. Παράλληλα, διέθετε τριγωνικού σχήματος περίβολο, ο οποίος πλαισιωνόταν από σημαντικού ύψους τείχισμα το οποίο είχε ανεγερθεί με απώτερο σκοπό να καθιστά την εκκλησία μη ορατή από το ύψος της γειτονικής οδού.

## Δείτε επίσης
* Εκκλησία Αγίου Γεωργίου (Βουρλά)
* Εκκλησία Αγίου Χαραλάμπους (Βουρλά)

## Παραπομπές


## Πηγές

* 

Κατηγορία:Κτίρια και κατασκευές στα Βουρλά
Κατηγορία:Πρώην εκκλησίες στην Τουρκία
Βουρλα
Κατηγορία:Ιερά Μητρόπολις Βρυούλων
Σεθ Ρόγκεν

Ο **Σεθ Άαρον Ρόγκεν** (**Seth Aaron Rogen**, γεννημένος στις 15 Απριλίου του 1982) είναι Καναδός ηθοποιός, κωμικός, σεναριογράφος, και σκηνοθέτης. Αφού δούλευε ως stand-up κωμικός στο Βανκούβερ, μετακόμισε στο Λος Άντζελες για μέρος της σειράς του Τζαντ Άπατοου *[[Freaks and Geeks]]* το 1999, ο οποίος τον οδήγησε σε κινηματογραφική καριέρα.

Η πρώτη του κινηματογραφική εμφάνιση ήταν ένας μικρός ρόλος στο *[[Ντόνι Ντάρκο]]* (2001), και είχε δευτερεύοντα ρόλο στο σκηνοθετικό ντεμπούτο του Άπατοου, *[[Παρθένος ετών 40]]* (2005). Ξεκίνησε την σκηνοθετική του καριέρα με τις ταινίες *[[Το τέλος του κόσμου]]* (2013) και *[[Η Συνέντευξη]]* (2014), στις οποίες επίσης πρωταγωνίστησε.

Είναι επίσης εκτελεστικός παραγωγός των υπερηρωικών τηλεοπτικών σειρών του Amazon Prime Video *[[Σώμα Δίωξης Υπερηρώων]]* (2019–σήμερα) και *[[Invincible (τηλεοπτική σειρά)|Invincible]]* (2021–σήμερα). Ο Ρόγκεν είναι επίσης γνωστός για τους φωνητικούς του ρόλους στις ταινίες κινουμένων σχεδίων *[[Σρεκ ο Τρίτος]]* (2007), ''Χόρτον'' (2008), στην τριλογία ''Κουνγκ Φου Πάντα'', *[[The Spiderwick Chronicles (ταινία)|The Spiderwick Chronicles]]* (2008), *[[Τέρατα και Εξωγήινοι]]* (2009), *[[Πάρτι με... λουκάνικα]]* (2016), Ο ''Βασιλιάς των Λιονταριών'' (2019), και *[[Super Mario Bros. Η Ταινία]]* (2023).

## Παραπομπές


## Εξωτερικοί σύνδεσμοι
* 
* 
* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Αμερικανοί καναδικής καταγωγής
Κατηγορία:Αμερικανοί ευεργέτες
Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί τηλεόρασης
Κατηγορία:Καναδοί ηθοποιοί φωνής
Κατηγορία:Καναδοί ευεργέτες
Χουντί Σουλτάνα

Η **Χουντί Σουλτάν** (Οθ. Τούρκικα:سلطان سلطان) (Τούρκικα: *Hundi Sultan*, 1464 - 1511) ήταν κόρη του σουλτάνου Βαγιαζήτ Β΄ της Οθωμανικής Αυτοκρατορίας.

## Βιογραφία
Γεννήθηκε το 1464 στην Αμάσεια, και ήταν κόρη του σουλτάνου Βαγιαζήτ Β΄ και της συζύγου του Μπιουλμπιούλ Χατούν. Το 1484, η Χουντί, η οποία πέρασε τα παιδικά της χρόνια στην Αμάσεια, παντρεύτηκε τον Αχμέτ Πασά, Μπεϊλάρμπεη της Ανατολίας. Το ζευγάρι απέκτησε έξι παιδιά από αυτόν τον γάμο:
*Σουλτανζάντε Μουσά Μπέης
*Σουλτανζάντε Μουσταφά Μπέης
*Καμερσάχ Χανίμσουλταν
*Χιουμαάχ Χανίμσουλταν
*Μαχντουμζάντε Χανίμσουλταν
*Αϊνισάχ Χανίμσουλταν

Ο σύζυγός της Αχμέτ Πασάς της έγινε πέντε φορές μεγάλος βεζίρης κατά την διάρκεια της βασιλείας του πατέρα της, σουλτάνου Βαγιαζήτ και του ετεροθαλούς αδελφού της σουλτάνου Σελίμ Α΄. 

Η Χουντί πέθανε το 1511 στην Προύσα, κατά τη διάρκεια της τρίτης θητείας του Αχμέτ ως μεγάλος βεζίρης και τάφηκε στο Συγκρότημα Μουραντιγιέ στην Προύσα.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Opel Arena

Το **Opel Arena** ήταν ένα βαν που παρήχθη από τον Δεκέμβριο του 1997 έως τον Φεβρουάριο του 2001.

## Ιστορία
left|thumb|Ένα Opel Arena βαν
Ως αντικαταστάτης των Ευρωπαϊκών εξαγωγικών εκδόσεων του Isuzu Fargo, το Renault Trafic πρώτης γενιάς που κυκλοφόρησε το 1980, υιοθετήθηκε από τη General Motors με μικρές τροποποιήσεις. Αρχικά κυκλοφόρησε στην ηπειρωτική Ευρώπη ως "Opel Arena", και μετά το μοντέλο προσφέρθηκε στην Αγγλία ως Vauxhall Arena, και ως Chevrolet Space Van στη Βραζιλία. Ήταν διαθέσιμο ως μίνι λεωφορείο με έως και οκτώ θέσεις ή ως βαν, το καθένα με ψηλή οροφή κατόπιν αιτήματος. Το μπροστοκίνητο μοντέλο εξοπλίστηκε με τετρακύλινδρο πετρελαιοκινητήρα 1,9 ή 2,5 λίτρων, με ισχύ 44 kW/60 ίππων και 55 kW/75 ίππων αντίστοιχα. Το απόβαρο δόθηκε ως 1.300 - 1.590 κιλά. 

left|thumb|Ένα Vauxhall Arena.
Η επιτυχία στην αγορά ήταν μέτρια, παρά τον στάνταρ εξοπλισμό με κεντρικό κλείδωμα, ηλεκτρονικό σύστημα ακινητοποίησης και σύστημα αντιμπλοκαρίσματος τροχών (ABS). Η τεχνολογία (ειδικά οι κινητήρες) ήταν ξεπερασμένη, αφού η βάση του Arena, το Trafic, είχε ήδη κυκλοφορήσει στην αγορά για πάνω από 15 χρόνια την εποχή της εμφάνισής του. Για παράδειγμα, το όχημα χρησιμοποιούσε ακόμα κινητήρες ψεκασμού στροβιλιστικού θαλάμου. Ο κινητήρας των 1,9 λίτρων με 44 kW επέτρεπε μόνο μέγιστη ταχύτητα μόλις 118 χιλιόμετρα ανά ώρα, ενώ ακόμα και με τον κινητήρα 2,5 λίτρων με 55 kW έφτασε μόλις στα 128 χιλιόμετρα ανά ώρα. Αυτές οι αναλογίες ήταν σαφώς κατώτερες από τους ανταγωνιστές, για παράδειγμα το VW T4, το οποίο ήταν διαθέσιμο με παρόμοια βασικά δεδομένα στον τομέα του ντίζελ.

Τελικώς, τον Σεπτέμβριο του 2001 αντικαταστάθηκε από το Opel Vivaro, που αναπτύχθηκε από κοινού με τη Renault-Nissan.

## Αναφορές


## Βιβλιογραφία
* ADAC car catalogue 2001. Munich, August 3, 2000. ISBN 3-8264-0855-1.

## Εξωτερικοί σύνδεσμοι

Κατηγορία:Επαγγελματικά αυτοκίνητα
Vivaro
Κατηγορία:Γερμανικά αυτοκίνητα
Εκκλησία Αγίου Γεωργίου (Βουρλά)

Η **Εκκλησία Αγίου Γεωργίου** ήταν εκκλησία στα Βουρλά της σημερινής Τουρκίας.

## Ιστορία
Ανεγερθείσα σε άγνωστη ημερομηνία και ευρισκόμενη επί υψώματος στα νότια των Βουρλών, θεωρούνταν ως η δεύτερη παλαιότερη χρονικά εκκλησία της πόλης. Κατά τα τέλη του 1916, κατά τη διάρκεια του βομβαρδισμού της πόλης των Βουρλών από αγγλικό στόλο, η εκκλησία υπέστη σημαντικές ζημιές, ενώ οι καμπάνες του κωδωνοστασίου της καταστράφηκαν.

## Περιγραφή
Η εκκλησία ήταν τρίκλιτη βασιλική, χαρακτηριζόμενη από την απουσία τρούλου. Παράλληλα, διέθετε γυναικωνίτη, καθώς και μαρμάρινης κατασκευής κωδωνοστάσιο, ανεγερθέν το 1881, το οποίο και διέθετε, συνολικά, τέσσερις μικρού μεγέθους καμπάνες, οι οποίες αποτελούσαν δωρεά της Ρωσίας. 

## Δείτε επίσης
* Μητροπολιτικός Ναός Κοιμήσεως της Θεοτόκου (Βουρλά)
* Εκκλησία Αγίου Χαραλάμπους (Βουρλά)

## Παραπομπές


## Πηγές

* 

Κατηγορία:Κτίρια και κατασκευές στα Βουρλά
Κατηγορία:Πρώην εκκλησίες στην Τουρκία
Κατηγορία:Εκκλησίες αφιερωμένες στον Άγιο Γεώργιο
Κατηγορία:Ιερά Μητρόπολις Βρυούλων
Εκκλησία Αγίου Χαραλάμπους (Βουρλά)

Η **Εκκλησία Αγίου Χαραλάμπους** ήταν ελληνορθόδοξη εκκλησία του 19ου αιώνα στα Βουρλά της σημερινής Τουρκίας.

## Ιστορία
Η εκκλησία βρισκόταν στη συνοικία Σπιτάλια, η οποία βρισκόταν εντός της δυτικής πλευράς της πόλης, ενώ ανεγέρθηκε το 1859 στη θέση παλαιότερου ξωκκλησιού. Εντός του περιβόλου του φιλοξενούσε το δημοτικό νοσοκομείο των Βουρλών. Έως, περίπου, το 1880, βάσει των έως τότε ακολουθούμενων ταφικών εθιμοτυπικών των Ελλήνων της πόλης, ο περιβάλλοντας χώρος της - αλλά και των υπολοίπων ορθοδόξων εκκλησιών - λειτουργούσε, επίσης, ως νεκροταφείο.  

Το 1911, κατέστη ανεξάρτητη ενορία, γεγονός το οποίο και φαίνεται να τονίζει την συνεχώς αυξανόμενη σημασία της συγκεκριμένης εκκλησίας εντός της τοπικής κοινωνίας. Παράλληλα, μέρος των εσόδων της εκκλησίας διατίθετο για τις ανάγκες λειτουργίες της Αναξαγορείου Σχολής. Το 1922, η εκκλησία καταστράφηκε κατά την πυρπόληση των ελληνικών συνοικιών των Βουρλών από τις τουρκικές δυνάμεις που ανακατέλαβαν την πόλη.

## Περιγραφή
Η εκκλησία ήταν μονόκλιτη και, παράλληλα, μονόκογχη βασιλική, χαρακτηριζόμενη από την ύπαρξη νάρθηκα, καθώς και, σημαντικού μεγέθους, γυναικωνίτη. Παράλληλα, διέθετε ειδικό χώρο, ο οποίος λειτουργούσε ως κατηχητικό σχολείο για τα παιδιά της ενορίας. 

## Δείτε επίσης
* Μητροπολιτικός Ναός Κοιμήσεως της Θεοτόκου (Βουρλά)
* Εκκλησία Αγίου Γεωργίου (Βουρλά)

## Παραπομπές


## Πηγές

* 
* 

Κατηγορία:Κτίρια και κατασκευές στα Βουρλά
Κατηγορία:Πρώην εκκλησίες στην Τουρκία
Βουρλα
Κατηγορία:Ιερά Μητρόπολις Βρυούλων
Λέιντι Μπαγκ & Κατ Νουάρ: Το Ξεκίνημα

Το ***Λέιντι Μπαγκ & Κατ Νουάρ: Το Ξεκίνημα*** (αγγλικά: *Ladybug & Cat Noir: The Movie*, γαλλικά: *Miraculous, le film*) είναι Γαλλική υπερηρωική ταινία κινουμένων σχεδίων υπολογιστή του 2023 σε σκηνοθεσία και σενάριο από τον Τζέρεμι Ζαγκ, βασισμένη στην τηλεοπτική σειρά κινουμένων σχεδίων *[[Οι Φανταστικές Ιστορίες της Lady Bug και του Cat Noir]]*.

Το *Λέιντι Μπαγκ & Κατ Νουάρ: Το Ξεκίνημα* έκανε πρεμιέρα στο Grand Rex στις 11 Ιουνίου του 2023 και κυκλοφόρησε στην Γαλλία στις 5 Ιουλίου, από την SND. Στο εξωτερικό, κυκλοφόρησε κινηματογραφικά σε επιλεγμένες χώρες και στο Netflix στις 28 Ιουλίου. Έλαβε μικτά σχόλια από τους κριτικούς.

## Πλοκή
Η Μαρινέτ Ντιπέν-Τσενγκ (Marinette Dupain-Cheng) , μια αδέξια έφηβη στο Παρίσι, δυσκολεύεται με τη σχολική ζωή και τον έρωτά της για τον Αντριέν Αγκρέστ (Adrien Agreste**)**, ο οποίος είναι απομακρυσμένος μετά τον θάνατο της μητέρας του, Εμιλί. Ο Αντριέν δεν γνωρίζει ότι ο πατέρας του, Γκαμπριέλ Αγκρέστ, γίνεται κρυφά ο Χοκ Μοθ, χρησιμοποιώντας το Miraculous της Πεταλούδας, ελπίζοντας να αποκτήσει τα ισχυρά Miraculous της Πασχαλίτσας και της Μαύρης Γάτας για να αναστήσει την Εμιλί.

Ο Γουάνγκ Φου, φύλακας των Miraculous απελευθερώνει τα Miraculous της Πασχαλίτσας και της Μαύρης Γάτας. Η Μαρινέτ σώζει τον Φου, χωρίς να το ξέρει, και λαμβάνει το Θαυματουργό της Πασχαλίτσας, ενώ ο Αντριέν παίρνει το Θαυματουργό της Μαύρης Γάτας. Η Τίκι, το κουάμι της Μαρινέτ, την πείθει να μεταμορφωθεί σε Πασχαλίτσα, και μαζί με τον Κατ Νουάρ (Αντριέν) νικούν τον πρώτο κακό του Χοκ Μοθ. Αν και διστάζει, η Μαρινέτ αποφασίζει να συνεχίσει ως Πασχαλίτσα όταν συνειδητοποιεί ότι η πόλη τη χρειάζεται. 

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2023
Κατηγορία:Γαλλικές μουσικές ταινίες
Κατηγορία:Γαλλικές αισθηματικές ταινίες
Κατηγορία:Γαλλικές ταινίες κινουμένων σχεδίων
Κατηγορία:Μουσικές ταινίες κινουμένων σχεδίων
Κατηγορία:3D ταινίες κινουμένων σχεδίων
Κατηγορία:Ταινίες που επηρεάστηκαν από την πανδημία COVID-19
Κατηγορία:Ταινίες κινουμένων σχεδίων του 2023
Κατηγορία:Γαλλικές ταινίες της δεκαετίας 2020
Κατηγορία:Εφηβικές ταινίες με υπερήρωες
Χιουμασάχ Σουλτάνα (κόρη του Βαγιαζήτ Β΄)

Η **Χιουμασάχ Σουλτάν** (Οθ. Τούρκικα:هيوماسة سلطان) (Τούρκικα: *Hümaşah Sultan*, 1466 - 1510) ήταν κόρη του σουλτάνου Βαγιαζήτ Β΄ της Οθωμανικής Αυτοκρατορίας.

## Βιογραφία
Γεννήθηκε το 1466 στην Αμάσεια, και ήταν κόρη του σουλτάνου Βαγιαζήτ Β΄ και της συζύγου του Σουλτάν Χατούν. Πέρασε τα παιδικά της χρόνια στην Αμάσεια. 

Παντρεύτηκε τον Ανταλγιαλί Μπαλί Πασά, Σαντζάκμπεη της Αττάλειας, το 1482. Ο Μπαλί, κλήθηκε στην Κωνσταντινούπολη μετά τη γαμήλια τελετή, ώστε να προάχθη στο υπουργείο. Μετά το θάνατο του Μπαλί το 1494, η Χιουμάσαχ έμεινε χήρα. Το Τζαμί Μπαλί Πασά, του οποίου η κατασκευή έμεινε ημιτελές μετά το θάνατο του, ολοκληρώθηκε το 1504 με τις προσπάθειες της Χιουμάσαχ.

Το 1496 παντρεύτηκε τον Τσομπάν Μουσταφά Πασά, Μπεηλέρμπεη της Αιγύπτου. Μαζί απέκτησαν πέντε παιδιά:
*Σουλτανζάντε Χουσεϊν Σαχ Μπέης
*Ουμί Χανίμσουλταν
*Χιουμά Χανίμσουλταν
*Χανί Χανίμσουλταν
*Σαχζεμάν Χανίμσουλταν

Η Χιουμασάχ πέθανε το 1510 και τάφηκε Τζαμί Μπαλί Πασά στην Κωνσταντινούπολη.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Κωνσταντίνος Καζάνας

Ο **Κωνσταντίνος Καζάνας** (Προύσα, 1910 - Θεσσαλονίκη, 1982) ήταν Έλληνας Μικρασιάτης δημοδιδάσκαλος με σημαντική δράση κατά την Εθνική Αντίσταση.

## Βιογραφικά στοιχεία
Γεννήθηκε στο Δεμιρδέσιο Προύσας της Μικράς Ασίας. Μαθήτευσε στην Ελληνική Αστική Σχολή Προύσης. Μετά την Μικρασιατική Καταστροφή εγκαταστάθηκε με την οικογένειά του στην Προσοτσάνη Δράμας όπως και πολλές οικογένειες Μικρασιατών από την Προύσα. Ως απόφοιτος της Αστικής Σχολής εργάστηκε αφιλοκερδώς επί μακρόν ως δημοδιδάσκαλος στους οικισμούς της περιοχής που στερούνταν διδασκάλου. Διετέλεσε επίσης γραμματέας της Κοινότητας Πυρσούπολης-Προσοτσάνης.

Στις 4 Σεπτεμβρίου 1944 στην Προσοτσάνη, και ενώ η ευρύτερη Ανατολική Μακεδονία βρισκόταν ακόμη υπό την κατοχή των Βουλγάρων, ο δημοδιδάσκαλος Κωνσταντίνος Καζάνας μαζί με τον Αστέριο Αστεριάδη υπέστειλαν υπό το φως της ημέρας τη βουλγαρική σημαία και ύψωσαν την ελληνική, στην κεντρική πλατεία της πόλης, παρά την τρομοκρατία και τις απειλές των κατακτητών. Το γεγονός αυτό, μοναδικό για ολόκληρη την κατακτημένη Ευρώπη, καταδίκασε τον Κωνσταντίνο Καζάνα σε εξορία στις φυλακές στη Σόφια αλλά αποτέλεσε πλήγμα για τις φασιστικές βουλγαρικές δυνάμεις κατοχής και ταυτόχρονα αναπτέρωσε το ηθικό των Ελλήνων αγωνιστών και του τοπικού πληθυσμού.

Διετέλεσε υπεύθυνος οικονομικών της Συνεταιριστικής Ένωσης Καπνοπαραγωγών Ελλάδας (ΣΕΚΕ) στη Δράμα, αλλά μετά την επιβολή της Δικτατορίας απολύθηκε λόγω των δημοκρατικών του φρονημάτων. Αργότερα, στην πόλη της Καβάλας εργάστηκε ως λογιστής των Καπνεργοστασίων της πόλης.

Το έτος 1977 εγκαταστάθηκε με την οικογένειά του στην πόλη της Θεσσαλονίκης, στη συνοικία του Ντεπώ, επιδεικνύοντας σημαντική κοινωνική δράση όπως για την απρόσκοπτη κινητικότητα των ανθρώπων με αναπηρία στο πολεοδομικό συγκρότημα αλλά και σε κρίσιμες περιστάσεις για την πόλη όπως ο σεισμός του 1978. Απεβίωσε στη Θεσσαλονίκη στις 24 Απριλίου 1982.

## Παραπομπές


Καζανας
Καζανας
Καζανας
Καζανας
Χελώνες Νίντζα Εν Δράσει

Το ***Χελώνες Νίντζα Εν Δράσει*** (πρωτότυπος αγγλικός τίτλος: *Teenage Mutant Ninja Turtles*) είναι Αμερικανική υπερηρωική ταινία του 1990 σε σκηνοθεσία από τον Στιβ Μπάρον και σενάριο από τους Τοντ Λάνγκεν και Μπόμπι Χέρμπεκ. Ως η πρώτη κινηματογραφική προσαρμογή της υπερηρωικής ομάδας ''Χελωνονιντζάκια'', πρωταγωνιστούν οι Μπράιαν Τότσι, Ρόμπι Ριστ, Κόρεϊ Φέλντμαν, και Τζος Πάις.

Η ταινία προσαρμόζει τα πρώτα κόμικς *[[Χελωνονιντζάκια (Mirage Studios)|Χελωνονιντζάκια]]*, με πολλά στοιχεία να έχουν εμπνευσθεί από την σειρά κινουμένων σχεδίων που παιζόταν όταν κυκλοφόρησε η ταινία. Τα κοστούμια των χελωνών σχεδιάστηκαν από το Jim Henson's Creature Shop, με την ταινία να γίνεται ένα από τα τελευταία έργα του Τζιμ Χένσον, ο οποίος πέθανε λίγο πριν την πρεμιέρα. Τα γυρίσματα έλαβαν χώρα το 1989 στην Βόρεια Καρολίνα και την Νέα Υόρκη.

Το *Χελώνες Νίντζα Εν Δράσει* κυκλοφόρησε κινηματογραφικά στις Ηνωμένες Πολιτείες Αμερικής στις 30 Μαρτίου του 1990, από την New Line Cinema. Έλαβε μικτά σχόλια από τους κριτικούς, αλλά ήταν εισπρακτική επιτυχία, εισπράττοντας $202 εκατομμύρια απέναντι από έναν προϋπολογισμό $13.5 εκατομμυρίων, γίνοντας η ανεξάρτητη ταινία με της μεγαλύτερες εισπράξεις μέχρι τότε και η ένατη ταινία του 1990 με τις μεγαλύτερες εισπράξεις. Το ακολούθησαν δύο συνέχειες, *[[Χελωνονιντζάκια 2]]* (1991) και *[[Χελωνονιντζάκια 3: Πολεμιστές στην Ιαπωνία]]* (1993).

## Παραπομπές


## Εξωτερικοί σύνδεσμοι

* 
* 
* 

Κατηγορία:Ταινίες του 1990
Κατηγορία:Χελωνονιντζάκια (ταινίες)
Κατηγορία:Αμερικανικές κωμικές ταινίες δράσης
Κατηγορία:Αμερικανικές ανεξάρτητες ταινίες
Κατηγορία:Αμερικανικές ταινίες με υπερήρωες
Κατηγορία:Ταινίες βασισμένες σε Αμερικανικά κόμικς
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες γυρισμένες στη Νέα Υόρκη
Κατηγορία:Ταινίες γυρισμένες στη Βόρεια Καρολίνα
Κατηγορία:Ταινίες παραγωγής New Line Cinema
Κατηγορία:Αμερικανικές ταινίες της δεκαετίας 1990
Κατηγορία:Κωμικές ταινίες με υπερήρωες
Σαχ Σουλτάνα (κόρη του Βαγιαζήτ Β΄)

Η **Σεχζάντε Σαχ (Σαχουμπάν) Σουλτάν** (Οθ. Τούρκικα:شاهزاد شاه سلطان) (Τούρκικα: *Şehzade Şah Sultan*, 1474 - 1509) ήταν κόρη του σουλτάνου Βαγιαζήτ Β΄ της Οθωμανικής Αυτοκρατορίας.

## Βιογραφία
Γεννήθηκε το 1474 στην Αμάσεια, και ήταν κόρη του σουλτάνου Βαγιαζήτ Β΄ και της συζύγου του Μπιουλμπιούλ Χατούν. Όταν γεννήθηκε ο πατέρας της ήταν Σαντζάκμπεης της Αμάσειας.
Παντρεύτηκε τον Νασούχ Μπέη, Σαντζάκμπεη της Σιλίστρα, το 1490. Μαζί απέκτησαν μια κόρη, την Ισμιχάν Χανίμσουλταν. Η Σαχ είχε πολύ καλή σχέση με τον πατέρα της το ετεροθαλή αδελφό της Σελίμ Α΄.

Πέθανε το 1509 στην Προύσα και τάφηκε της αδελφής της, Χατιτζέ Σουλτάν. Ο Σελίμ έδωσε το όνομα της προς τιμήν της, στη κόρη του Σαχ Σουλτάν, που γεννήθηκε την ίδια χρονιά.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Χατιτζέ Σουλτάνα (κόρη του Βαγιαζήτ Β΄)

Η **Χατιτζέ Σουλτάν** (Οθ. Τούρκικα:هاتيس سلطان) (Τούρκικα: *Hatice Sultan*, 1465 - 1500) ήταν κόρη του σουλτάνου Βαγιαζήτ Β΄ της Οθωμανικής Αυτοκρατορίας.

## Βιογραφία
Γεννήθηκε το 1465 στην Αμάσεια, και ήταν κόρη του σουλτάνου Βαγιαζήτ Β΄ και της συζύγου του Μπιουλμπιούλ Χατούν. Όταν γεννήθηκε ο πατέρας της ήταν Σαντζάκμπεης της Αμάσειας.

Παντρεύτηκε τον Καρά Μουσταφά Μπέη και μαζί απέκτησαν δύο παιδιά, τιν Σουλτανζάντε Μεχμέτ Μπέη και την Χανζαντέ Χανίμσουλταν. Ο Μουσταφά, ο οποίος έλαβε το βαθμό του βεζίρη μετά το γάμο, εκτελέστηκε με πρωτοβουλία του Γκεντίκ Αχμέτ Πασά με το πρόσχημα της κρυφής υποστήριξης του, στον Τζεμ Σουλτάν.

Μετά την εκτέλεση του συζύγου της, η Χατιτζέ, θύμωσε με τον πατέρα της, πήρε μαζί της τα παιδιά της και πήγε στην Προύσα. Αργότερα, με εντολή του πατέρα της, παντρεύτηκε βίαια τον Φαϊγ Πασά, έναν από τους ευγενείς της Προύσας. 

Η Χατιτζέ πέθανε το 1500 και τάφηκε Μαυσωλείο Χατιτζέ Σουλτάν.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Άτγουντ (Κάνσας)

Το **Άτγουντ** (αγγλικά: **Atwood**) είναι πόλη και η έδρα της κομητείας Ρώλινς στο Κάνσας των Ηνωμένων Πολιτειών. Σύμφωνα με την απογραφή του 2020, ο πληθυσμός της πόλης ήταν 1.290 κάτοικοι.

Σύμφωνα με την κλιματική ταξινόμηση Κέππεν, το Άτγουντ έχει ημίξηρο κλίμα, με συντομογραφία «BSk» στους κλιματικούς χάρτες.

## Δημογραφικά στοιχεία
Βάσει της απογραφής του 2010, υπήρχαν 1.194 άτομα, 568 νοικοκυριά και 299 οικογένειες που κατοικούσαν στην πόλη. Η πυκνότητα του πληθυσμού ήταν 443,3 κάτοικοι ανά τετραγωνικό χιλιόμετρο. Υπήρχαν 666 οικιστικές μονάδες με μέση πυκνότητα 247,3 ανά τετραγωνικό χιλιόμετρο. Η φυλετική σύνθεση της πόλης ήταν 97,2% Λευκοί, 0,2% Αφροαμερικανοί, 0,3% Ιθαγενείς Αμερικανοί, 0,1% Ασιάτες, 1,0% από άλλες φυλές και 1,3% από δύο ή περισσότερες φυλές. Λατινοαμερικάνοι οποιασδήποτε φυλής αποτελούσαν το 2,9% του πληθυσμού.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Κάνσας
Κατηγορία:Έδρες κομητειών του Κάνσας
Φατμά Σουλτάνα (κόρη του Βαγιαζήτ Β΄)

Η **Σαφιγιέ Σουλτάν Φατμά Σουλτάν** (Οθ. Τούρκικα:فاطمة سلطان) (Τούρκικα: *Safiye Sultan Fatma Sultan*, 1467 - 1520) ήταν κόρη του σουλτάνου Βαγιαζήτ Β΄ της Οθωμανικής Αυτοκρατορίας.

## Βιογραφία
Γεννήθηκε το 1467 στην Αμάσεια, και ήταν κόρη του σουλτάνου Βαγιαζήτ Β΄ και της συζύγου του Νιγκιάρ Χατούν. Πέρασε τα παιδικά της χρόνια στην Αμάσεια. Παντρεύτηκε το 1482, τον Ισφεντιγιάρογλου Μίρζα Μεχμέτ Πασά, γιο του Γκιζίλ Αχμέτ Μπέη, τελευταίου Μπέη των Ισφεντιγιάριδων. Μαζί απέκτησαν ένα γιο, τον Σουλτανζάντε Τσανταρόγλου Μεχμέτ Μπέη και λίγο αργότερα χώρισαν.

Το 1489 παντρεύτηκε δεύτερη φορά τον Μουσταφά Πασά και έμεινε χήρα το 1503. Την επόμενη χρονιά, παντρεύτηκε τον Γκιουζελτσέ Χασάν Μπέη και απέκτησαν μαζί τρια παιδιά:
*Σουλτανζάντε Χατζί Αχμέτ Πασάς
*Σουλτανζάντε Μεχμέτ Τσελεμπί
*Φουλανέ Χανίμσουλταν

Μετά την εκτέλεση του αδερφού της Ηγεμόνα Κορκούτ, η Φατμά αγανάκτησε με τον ετεροθαλή αδελφό της Σελίμ Α΄ και έζησε το υπόλοιπο της ζωής της στην Προύσα.

Η Φατμά πέθανε το 1520 και τάφηκε Συγκρότημα Μουραντιγιέ στην Προύσα.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Εσωκομματικό δημοψήφισμα ΚΙΝΑΛ 2022

Το **Εσωκομματικό Δημοψήφισμα του ΚΙΝΑΛ του 2022** προκηρύχθηκε από τον Πρόεδρο του ΚΙΝΑΛ, Νίκο Ανδρουλάκη στη 1 Απριλίου 2022, και διεξήχθη στις 8 Μαΐου 2022. Το ερώτημα ήταν το αν το Κίνημα θα παρέμενε στο ίδιο όνομα και έμβλημα, ή αν θα άλλαζε στο ιστορικό σύμβολο του ΠΑ.ΣΟ.Κ., τον πράσινο ήλιο και στο όνομα "ΠΑΣΟΚ - Κίνημα Αλλαγής". Η πρόταση της αλλαγής εμβλήματος και ονόματος έγινε δεκτή με ποσοστό 95%.

Μετά το δημοψήφισμα, ο Νίκος Ανδρουλάκης έκανε λόγο για επιστροφή του πράσινου ήλιου και μαζική συμμετοχή 170.000 μελών. Το νέο έμβλημα παρουσιάστηκε δυο εβδομάδες αργότερα, με τον παραδοσιακό πράσινο ήλιο να έχει αλλάξει απόχρωση σε μία διαβάθμιση από σκούρο προς πιο ανοικτό από αριστερά προς τα δεξιά.

## Αποτελέσματα
Η πλήρης καταμέτρηση ψήφων έδειξε πως συμμετείχαν 179.005 μέλη του κινήματος, με την αλλαγή εμβλήματος και ονόματος να λαμβάνει το 95% των ψήφων.

## Δείτε επίσης
*Εσωκομματικές εκλογές Κινήματος Αλλαγής 2021

## Παραπομπές


Κατηγορία:Εσωκομματικά δημοψηφίσματα στην Ελλάδα
Κατηγορία:Πολιτική της Ελλάδας
Πρόοδος και Φτώχεια

Το ***Πρόοδος και Φτώχεια: Μια έρευνα για την αιτία της βιομηχανικής ύφεσης και της αύξησης της ένδειας με την αύξηση του πλούτου: Η θεραπεία*** (*Progress and Poverty: An Inquiry into the Cause of Industrial Depressions and of Increase of Want with Increase of Wealth: The Remedy*) είναι βιβλίο του οικονομολόγου Χένρι Τζορτζ, που δημοσιεύτηκε το 1879. Το βιβλίο εξετάζει γιατί η φτώχεια συνοδεύει την οικονομική και τεχνολογική πρόοδο και γιατί οι οικονομίες επιδεικνύουν τάση προς κυκλικά μεγέθυνση και ύφεση. Ο Τζορτζ υποστηρίζει μια ριζοσπαστική λύση που επικεντρώνεται στην κατάκτηση της οικονομικής μισθοδοσίας από φυσικούς πόρους και κτήματα.

Το βιβλίο πούλησε εκατομμύρια αντίτυπα και έγινε ένα από τα πιο πωλούμενα βιβλία του τέλους του 19ου αιώνα. Ενέπνευσε την ιδεολογία που τώρα είναι γνωστή ως «Τζορτζισμός».

## Παραπομπές


Κατηγορία:Μη μυθοπλαστικά βιβλία
Κατηγορία:Κλασικός φιλελευθερισμός
Κατηγορία:Ιστορία των ιδεών
Κρατικό Πανεπιστήμιο του Κουμπάν

Το **Κρατικό Πανεπιστήμιο του Κουμπάν** (*ρωσ*. Кубанский государственный университет) είναι ίδρυμα τριτοβάθμιας εκπαίδευσης στο Κρασνοντάρ της Ρωσίας, στην ιστορική περιοχή Κουμπάν του Βόρειου Καυκάσου. Είναι ένα από τα μεγαλύτερα και παλαιότερα πανεπιστήμια στη νότια Ρωσία.

Το πανεπιστήμιο ιδρύθηκε το 1920 στο Κρασνοντάρ.

Το 1994, το πανεπιστήμιο κατατάχθηκε ως ένα από τα κορυφαία ιδρύματα τριτοβάθμιας εκπαίδευσης στη Ρωσία.

Το 2004 και το 2005, το πανεπιστήμιο κατατάχθηκε μεταξύ των 100 κορυφαίων ιδρυμάτων τριτοβάθμιας εκπαίδευσης στη Ρωσία και του απονεμήθηκε το χρυσό μετάλλιο για την ευρωπαϊκή ποιότητα.

Το 2008, ο Μιχαήλ Αστάποφ, πρώην επικεφαλής του περιφερειακού τμήματος εκπαίδευσης του Κρασνοντάρ, διορίστηκε πρύτανης του πανεπιστημίου.

Το Κρατικό Πανεπιστήμιο του Κουμπάν εκπαιδεύει ξένους ειδικούς από το 1970. Οι ξένοι απόφοιτοί του προέρχονται από περισσότερες από 120 χώρες. Επί του παρόντος, το πανεπιστήμιο συνεχίζει να εκπαιδεύει φοιτητές από την Ασία, την Αμερική, την Αφρική και την Ευρώπη.

## Παραπομπές


## Εξωτερικοί σύνδεσμοι

* 

Κατηγορία:Πανεπιστήμια στη Ρωσία
Dodge 100 "Kew"

Το **Dodge 100 "Kew"** ήταν μια σειρά φορτηγών που κατασκευάστηκε από το 1949 έως το 1957 από την αμερικανική εταιρεία Dodge στο βρετανικό εργοστάσιό της στο Kew του Λονδίνου. Τα φορτηγά ονομάζονταν συχνά «μύτη παπαγάλου» λόγω των χαρακτηριστικών σχημάτων από το καπό και την μπροστινή γρίλια τους. 

## Ιστορία
left|thumb|Dodge 100 φορτηγό
left|thumb|Premier Roadmaster
Τα περισσότερα από τα φορτηγά κινούνταν είτε με πετρελαιοκινητήρες της Perkins είτε με βενζινοκινητήρες της Chrysler. Το αμάξωμα της καμπίνας κατασκευάστηκε από την Briggs Motor Bodies και ήταν κοινό με τα ανταγωνιστικά Ford Thames ET6 και το Leyland Comet.

Στην Ινδία, το ίδιο μοντέλο κατασκευάστηκε από την Premier Automobiles Limited και η παραγωγή συνεχίστηκε μέχρι τη δεκαετία του 1980. Πολλά εξακολουθούσαν να λειτουργούν από το 2016 σε ορισμένες περιοχές. Από τις αρχές της δεκαετίας του 1970 ήταν γνωστό ως Premier Roadmaster για τις εκδόσεις ντίζελ και Pioneer για τις εκδόσεις βενζίνης, αλλιώς ήταν απλά γνωστό ως Fargo. Το όχημα παράγονταν με κιτ συναρμολόγησης που εξάγονταν από την Dodge και μετά την εξαγορά της, από την Renault Trucks.

Εκτός από την βασική έκδοση που ήταν φορτηγό με την πίσω καρότσα, παράγονταν και μια έκδοση βαν και λεωφορείου.

## Αναφορές

## Εξωτερικοί σύνδεσμοι
* NTT 72 - 1952 Dodge Kew 100 series - Perkins P6 Engine - arriving at Gaydon

100 Kew
Κατηγορία:Βρετανικά αυτοκίνητα
Κατηγορία:Αμερικανικά αυτοκίνητα
Κατηγορία:Επαγγελματικά αυτοκίνητα
Κατηγορία:Φορτηγό
Κατηγορία:Φορτηγό βαν
Θέατρο Θορικού

Το **αρχαίο θέατρο Θορικού** βρίσκεται βόρεια του Λαυρίου, στο Νομό Αττικής. Στην αρχαιότητα βρισκόταν στο Δήμο Θορικού. Είναι ένα από τα παλαιότερα γνωστά ελληνικά θέατρα και χτίστηκε γύρω στο 525–480 π.Χ. Το θέατρο έχει ελλειπτικό σχήμα, και όχι τη τυπική διάταξη σε ημικύκλιο που έχουν τα περισσότερα ελληνικά θέατρα.

Το θέατρο είναι ένα από τα αρχαιότερα στο κόσμο και το παλαιότερο σωζόμενο θέατρο στην Ελλάδα. Δημιουργήθηκε για τους εργαζομένους των ορυχείων του Λαυρίου. Είναι ένα από τα ελάχιστα θέατρα με ορθογώνια ορχήστρα και ελλειπτικό σχήμα.

## Ιστορία
Το θέατρο του Θορικού χτίστηκε σε αρκετές φάσεις. Η πρώτη φάση της κατασκευής του χρονολογείται στο τέλος της αρχαϊκής εποχής γύρω στο 525–480 π.Χ.

Το μοναδικό σχήμα του θεάτρου εξηγείται από το γεγονός ότι η ολοκλήρωση της κατασκευής του κυρίως μέρους του θεάτρου προηγήθηκε της κατασκευής σχεδόν όλων των αρχαίων ελληνικών θεάτρων, και έτσι δεν υιοθέτησε τα χαρακτηριστικά ενός θεάτρου της κλασικής εποχής. Πιο πρόσφατα, μελέτες υποστηρίζουν ότι το ασυνήθιστο σχήμα του θεάτρου εξηγείται από το γεγονός ότι έχουν γίνει σταδιακές επεκτάσεις στην έκταση του θεάτρου χωρίς να αλλάζει το σχήμα του. Το θέατρο επεκτάθηκε τον 4ο αιώνα π.Χ. Η Αμερικανική Σχολή Αθηνών έκανε ανασκαφές στο θέατρο το 1886.

## Δομή
Τα ερείπια του θεάτρου βρίσκονται στη νότια πλαγιά του λόφου Βελατούρι. Το περίπτερο του θεάτρου είναι επιμήκες στη μέση και καμπυλόσχημο στα δύο άκρα. Το πλάτος του είναι περίπου 55 μέτρα.

## Εικόνες

Αρχείο:Theatre_at_Thorikos_-_Dodwell_Edward_-_1819.jpg|Το θέατρο Θορικού σε ζωγραφιά το 1819.
Αρχείο:Théâtre de Thoricos - Rey Etienne.jpg|Το θέατρο Θορικού την δεκαετία του 1840.
Αρχείο:Theatre_at_Thorikos.jpg|Οπίσθια όψη του θεάτρου.


## Παραπομπές


Κατηγορία:Δήμος Λαυρεωτικής
Θορικου θεατρο
Θορικου θεατρο
Meg 2: Η Τάφρος

Το ***Meg 2: Η Τάφρος*** (πρωτότυπος αγγλικός τίτλος: *Meg 2: The Trench*) είναι ταινία δράσης-επιστημονικής φαντασίας του 2023 σε σκηνοθεσία από τον Μπεν Γουίτλι από σενάριο των Τζο Χόμπερ, Έριχ Χόμπερ, και Ντιν Γεωργάκης. Βασισμένη στο μυθιστόρημα του 1999 *The Trench* από τον Στιβ Άλτεν, είναι συνέχεια του ** (2018), και πρωταγωνιστούν οι Τζέισον Στέιθαμ, Γου Τζινγκ, Σοφία Κάι, Πέιτζ Κένεντι, Σέρτζιο Πέρις-Μεντσέτα, Σκάιλερ Σάμιουελς, και Κλιφ Κέρτις.

Το *Meg 2: Η Τάφρος* έκανε πρεμιέρα στο Διεθνές Φεστιβάλ Κινηματογράφου της Σαγκάης στις 9 Ιουνίου του 2023, και κυκλοφόρησε στις Ηνωμένες Πολιτείες Αμερικής στις 4 Αυγούστου του 2023, από την Warner Bros. Pictures. Σε αντίθεση με τον προκάτοχό του, έλαβε κυρίως αρνητικά σχόλια από τους κριτικούς, αλλά ήταν εισπρακτική επιτυχία, εισπράττοντας $395 εκατομμύρια παγκοσμίως απέναντι από έναν προϋπολογισμό περίπου $129–139 εκατομμυρίων.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2023
Κατηγορία:Αμερικανικές ταινίες δράσης
Κατηγορία:Αμερικανικές θρίλερ ταινίες δράσης
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Ταινίες σίκουελ
Κατηγορία:Ταινίες σε παραγωγή Λορέντζο ντι Μποναβεντούρα
Κατηγορία:Ταινίες παραγωγής Warner Bros.
Κατηγορία:Αμερικανικές ταινίες της δεκαετίας 2020
Κατηγορία:Ταινίες γυρισμένες στα Warner Bros. Studios Leavesden
Χελωνονιντζάκια 2

Το ***Χελωνονιντζάκια 2*** (πρωτότυπος αγγλικός τίτλος: *Teenage Mutant Ninja Turtles II: The Secret of the Ooze*) είναι Αμερικανική υπερηρωική ταινία του 1991 σε σκηνοθεσία από τον Μάικλ Πρέσμαν από σενάριο του Τοντ Λάνγκεν. Είναι η δεύτερη κινηματογραφική ταινία ''Χελωνονιντζάκια'', και η συνέχεια του *[[Χελώνες Νίντζα Εν Δράσει]]* (1990). Πρωταγωνιστούν οι Πέιτζ Τούρκο και Ντέιβιντ Γουόρνερ, με τις φωνές των Μπράιαν Τότσι, Ρομπι Ριστ, Άνταμ Καρλ, και Λόρι Φάσο.

Το *Χελωνονιντζάκια 2* κυκλοφόρησε στις 22 Μαρτίου του 1991, από την New Line Cinema. Έλαβε μικτά σχόλια από τους κριτικούς, αλλά ήταν εισπρακτική επιτυχία, εισπράττοντας $78.7 εκατομμύρια απέναντι από έναν προϋπολογισμό $20 εκατομμυρίων. Μια συνέχεια, *[[Χελωνονιντζάκια 3: Πολεμιστές στην Ιαπωνία]]*, κυκλοφόρησε το 1993.

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 1991
Κατηγορία:Ταινίες παραγωγής 20th Century Fox
Κατηγορία:Αμερικανικές κωμικές ταινίες δράσης
Κατηγορία:Αμερικανικές ανεξάρτητες ταινίες
Κατηγορία:Ταινίες σίκουελ
Κατηγορία:Ταινίες βασισμένες σε Αμερικανικά κόμικς
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες γυρισμένες στη Νέα Υόρκη
Κατηγορία:Ταινίες τοποθετημένες στο Νιου Τζέρσεϊ
Κατηγορία:Ταινίες γυρισμένες στη Βόρεια Καρολίνα
Κατηγορία:Ταινίες παραγωγής New Line Cinema
Κατηγορία:Χελωνονιντζάκια (ταινίες)
Κατηγορία:Αμερικανικές ταινίες της δεκαετίας 1990
Κατηγορία:Κωμικές ταινίες με υπερήρωες
Χελωνονιντζάκια 3: Πολεμιστές στην Ιαπωνία

Το ***Χελωνονιντζάκια 3: Πολεμιστές στην Ιαπωνία*** (πρωτότυπος αγγλικός τίτλος: *Teenage Mutant Ninja Turtles III*) είναι Αμερικανική υπερηρωική ταινία του 1993 σε σενάριο και σκηνοθεσία από τον Στιούαρτ Γκίλαρντ. Είναι η τρίτη κινηματογραφική ταινία ''Χελωνονιντζάκια'', και συνέχεια του *[[Χελωνονιντζάκια 2]]* (1991). Πρωταγωνιστούν οι Ηλίας Κοτέας, Πέιτζ Τούρκο, Βίβιαν Γου, Σαμπ Σιμόνο, και Στιούαρτ Γουίλσον με τις φωνές των Μπράιαν Τότσι, Ρόμπι Ριστ, Κόρεϊ Φέλντμαν, και Τιμ Κέλεχερ.

Το *Χελωνονιντζάκια 3: Πολεμιστές στην Ιαπωνία* κυκλοφόρησε στις 19 Μαρτίου του 1993, από την New Line Cinema. Έλαβε κυρίως αρνητικά σχόλια από τους κριτικούς και ήταν μέτρια εισπρακτική επιτυχία, εισπράττοντας $54.4 εκατομμυρίων απέναντι από έναν προϋπολογισμό $21 εκατομμυρίων. Μια αυτόνομη συνέχεια κινουμένων σχεδίων υπολογιστή, *[[Χελωνονιντζάκια (ταινία, 2007)|Χελωνονιντζάκια]]*, κυκλοφόρησε το 2007. Η σειρά επανεκκινήθηκε με το ''Χελωνονιντζάκια'' (2014), μετά την εξαγορά του franchise από την Viacom.

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 1993
Κατηγορία:Ταινίες παραγωγής 20th Century Fox
Κατηγορία:Αμερικανικές κωμικές ταινίες δράσης
Κατηγορία:Αμερικανικές ανεξάρτητες ταινίες
Κατηγορία:Ταινίες σίκουελ
Κατηγορία:Ταινίες με ταξίδι στον χρόνο
Κατηγορία:Ταινίες βασισμένες σε Αμερικανικά κόμικς
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες γυρισμένες στο Όρεγκον
Κατηγορία:Ταινίες παραγωγής New Line Cinema
Κατηγορία:Χελωνονιντζάκια (ταινίες)
Κατηγορία:Αμερικανικές ταινίες της δεκαετίας 1990
Χελωνονιντζάκια (ταινία, 2007)

Το ***Χελωνονιντζάκια*** (πρωτότυπος αγγλικός τίτλος: *TMNT*) είναι υπερηρωική ταινία κινουμένων σχεδίων υπολογιστή του 2007 σε σκηνοθεσία από τον Κέβιν Μούνρο (στο σκηνοθετικό του ντεμπούτο). Είναι η τέταρτη κινηματογραφική ταινία ''Χελωνονιντζάκια'' και αυτόνομη συνέχεια του *[[Χελωνονιντζάκια 3: Πολεμιστές στην Ιαπωνία]]* (1993). Πρωταγωνιστούν οι Κρις Έβανς, Σάρα Μισέλ Γκέλαρ, Μάκο Ιβαμάτσου, Κέβιν Σμιθ, Πάτρικ Στιούαρτ, Ζανγκ Ζιγί, Τζέιμς Άρνολντ Τέιλορ, Νόλαν Νορθ, Μίτσελ Γουίτφιλντ, και Μάικι Κέλι, με αφήγηση από τον Λόρενς Φίσμπερν.

Το *Χελωνονιντζάκια* κυκλοφόρησε στις 23 Μαρτίου του 2007, από την Warner Bros. Pictures. Έλαβε μικτά σχόλια από τους κριτικούς, αλλά ήταν μικρή εμπορική επιτυχία, εισπράττοντας $95.6 εκατομμύρια απέναντι από έναν προϋπολογισμό $34 εκατομμυρίων. Οι συνέχειες του ακυρώθηκαν μετά την εξαγορά του franchise από το Nickelodeon το 2009, επανεκκινώντας την σειρά ταινιών με το ''Χελωνονιντζάκια'' το 2014.

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2007
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Χελωνονιντζάκια (ταινίες)
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες παραγωγής Warner Bros.
Κατηγορία:Ταινίες κινουμένων σχεδίων της Warner Bros.
Κατηγορία:Ταινίες παραγωγής The Weinstein Company
Κατηγορία:Ταινίες κινουμένων σχεδίων του 2007
Κατηγορία:Αμερικανικές ταινίες της δεκαετίας 2000
Κατηγορία:Κωμικές ταινίες με υπερήρωες